Alfrēds Skroderis

Alfrēds Skroderis (1883—1969) bija latviešu pedagogs un sabiedriskais darbinieks. Rēzeknes pilsētas galva (1928—1929), Rēzeknes skolotāju institūta direktors (1940—1941).

 Dzīvesgājums 
Dzimis 1883. gada 28. novembrī Ērgļu pagastā. Par dalību 1905. gada revolūcijā kā Viļņas revolucionāras organizācijas dalībnieks no 1907. gada līdz 1917. gadam izcieta sodu Sibīrijā. Pēc atgriešanās dzimtenē strādāja par Rēzeknes valsts vidusskolas skolotāju, vēlāk par Rēzeknes skolotāju institūta direktora palīgu.

1928. gada 27. novembrī Skroderis kļuva par Rēzeknes pilsētas galvu no sociāldemokrātu frakcijas. No 1929. gada bija Rēzeknes bankas darbinieks (1929—1937). Rēzeknes tirdzniecības skolas skolotājs.

Pēc Latvijas okupācijas viņu 1940. gada 17. jūlijā A. Skroderi iecēla par Rēzeknes skolotāju institūta direktoru.A. Skroderis — Rēzeknes pedagoģiskā instituta direktors. "Daugavas Vēstnesis" 1940. gada 17. jūlijā

Miris 1969. gada 12. janvārī Jūrmalā, apbedīts Jaundubultu kapos.latgalesdati.du.lv
 Darbi 
Publicēja atmiņu grāmatas "Soda zemē Sibīrijā" (1939), "Kur debesīs deg kāvi" (1959).

 Atsauces 

Kategorija:1883. gadā dzimušie
Kategorija:Madonas novadā dzimušie
Kategorija:1969. gadā mirušie
Kategorija:Rēzeknes pašvaldības vadītāji